laion/Wikipedia-Exotic huggingface dataset:
You're Not Alone

"You're Not Alone" (בעברית: "את/ה לא לבד") הוא שיר שנכתב על ידי טים קלט ורובין טיילור פירת' ובוצע על ידי להקת הטריפ הופ הבריטית אוליב (Olive) מאלבום הבכורה שלהם Extra Virgin משנת 1996. השיר שוחרר לראשונה כסינגל באוגוסט 1996, אך זכה להצלחה גדולה יותר ב-1997 כשקיבל גרסת רמיקס, והגיע למקום הראשון במצעד הסינגלים הבריטי באותו חודש מאי. השיר כוסה על ידי מספר אמנים, בעיקר בידי דיג'יי המוזיקת טראנס והמפיק הגרמני ATB בשנת 2002, על ידי הזמר-יוצר הדני מאדס לנגר בשנת 2009, בשנת 2017 על ידי Scotty Boy ו-Lizzie Curious, ועובד מחדש על ידי SaberZ ו-Zanny Duko בשנת 2020 תחת השם "Open Your Mind". בארי וולטרס מהאדבוקט העיר כי השיר "בביצוע המקורי שלו דומה לשיר "Everything but the Girl" ועכשיו הוא נראה כמו כל יצירת מופת מושלמת אחרת של פופ שהפך לדיסקו." לארי פליק מהבילבורד תאיר את השיר כ"שופע, בסגנון של מוזיקת אמביינט בעלת המרקם האפל והלפידי של "Everything but the Girl" אבל עם הרבה יותר מיינסטרים ידידותי, וטעם של מוזיקת נשמה קלאסית. הוא החמיא לזמרת רות-אין בויל ש"מביאה איכות עשירה ומעושנת לשיר, בעוד המוזיקאים רובין טיילור פירת' וטים קלט מדגישים את הביצוע שלה עם מיתרים מתוקים ומתערבלים ושבירת קצב מתוחה בתיפוף עצבני". מבקר מהדיילי רקורד (סקוטלנד) כינה את השיר "מוזיקת דאנס אלקטרונית מהפנטת מובילת מצעדים", וציין כי הוא כולל את אורגן הוויז לשעבר של הסימפלי רד. קרולין סאליבן מהגרדיאן ציינה כי "הקצב הקליל של הסינגל הקיצי אוזן בידי ריף של נגינת אורגן מלכותית". מגזין המוזיקה מיוזיק ויק דירג את הגרסה של 1996 ב-4 מתוך 5, וכתבו "הפקה מוזרה ומנגינה טובה, זה מספק תצוגה מקדימה מושלמת של אלבום מצוין." ב-1997 הם דירגו את הרמיקס ב-3 מתוך 5, ותיארו את השיר כ"גרוב פופי תוסס (ש) חייב להגיע לעסקיי המצעדים וכבר יש לו תמיכת מועדונים חזקה, הודות לרמיקסים כמו של פול אוקנפולד ורוני סייז." איאן היילנד מהסאנדיי מירור דירג את השיר ב-8 מתוך 10, והעיר "לא, לא האישה השמנונית מתוך On the Buses אבל טופ של קבוצת טכנו מובילה של דאנס גרוב שנשמעת קצת אירופאית אבל בכל זאת גילתה את הפנינה הזו של מפלצת מועדונים. רמיקסים רבים מקשים על התעלמות מהשיר, אבל אם אתם טיפוסים של ליל שישי, סביר שכבר שמעתם את זה." דויד סינקלייר מהטיימס ציין כי "באופן מוזר הפקת ריקוד מחוץ לשלב מעניקה ללחן הרודף הזה יתרון ייחודי." שלושה קליפים שונים לחלוטין צולמו עבור "You're Not Alone". הקליפ הראשון מציג את כל שלושת חברי הלהקה רות-אן בויל, טים קלט ורובין טיילור-פירת' מופיעים בצורות ספקטרליות בחדר מלון. הקליפ השני היא הגרסה שנצפתה הכי הרבה, ומתרחשת באווירת לילה חשוכה בצרפת. הוא כולל את כל שלושת חברי הלהקה וכולל סצנות בשירותים ציבוריים, וליד כביש עם פנסים זוהרים של מכוניות. הקליפ השלישי (שכולל גם אלמנטים מהקליפ השני) הוא מונטאז' של חברי הלהקה במסגרות אורבניות אפלות ומלאות מצב רוח. הסרטון הזה מציג רק את שני חברי הלהקה הנותרים, בויל וקלט. מידע על היצירה "You're Not Alone" באתר מיוזיק בריינז מידע על הסינגל "You're Not Alone" באתר מיוזיק בריינז
ניק לנגוורת'י

ניק לנגוורת'י (באנגלית: Nicholas A. Langworthy ;נולד ב-27 בפברואר 1981) הוא פוליטיקאי אמריקאי המכהן כחבר בבית הנבחרים של ארצות הברית מטעם מחוז הקונגרס ה-23 של מדינת ניו יורק מאז 2023. לנגוורת'י, חבר המפלגה הרפובליקנית, הוא גם יושב ראש הוועדה הרפובליקנית במדינת ניו יורק, אליה מונה ביולי 2019 לאחר שעמד בראש הוועדה הרפובליקנית של מחוז ארי, ניו יורק מאז 2010. הוא כיהן כיו"ר המפלגה בניו יורק בגיל הצעיר ביותר בתולדות המפלגה. לנגוורת'י נולד בג'יימסטאון, ניו יורק ב-1981. הוא למד בבית הספר המרכזי של פיין ואלי בעיר הולדתו, וסיים את לימודיו בשנת 1999. לאחר סיום הלימודים, הוא למד באוניברסיטת ניאגרה, שם הקים את שלוחת הרפובליקנים באוניברסיטה. הוא סיים את לימודיו בניאגרה עם תואר ראשון במדעי המדינה. לאחר שהתמחה במשרדו של המושל ג'ורג' פטאקי וניהל קמפיין לקונגרס עבור ברט זומר בשנת 2000, לאנגוורת'י מונה לעבוד תחת חבר הקונגרס תומאס מ. ריינולדס. הוא ניהל את מסעות הבחירות המוצלחים של ריינולדס בשנים 2004 ו-2006. בזמן שעבד עבור ריינולדס, לנגוורת'י פגש את אשתו לעתיד, ארין בייקר, שעבדה גם כן בצוות של ריינולדס. לנגוורת'י ניהל מאוחר יותר את הקמפיין המוצלח של 2008 של הנציג כריס לי ושימש כמנהל המשרד המחוזי של לי עד מאי 2010. לנגוורת'י הוא המייסד והנשיא של חברת הסקרים, Liberty Opinion Research. לאחר שיו"ר הוועדה הרפובליקנית של מחוז ארי, ג'יימס פ. דומגלסקי, התפטר מתפקידו ב-2010 כדי להתמודד לסנאט של מדינת ניו יורק, לנגוורת'י זכה פה אחד בבחירות מיוחדות לראשות, והפך ליו"ר הצעיר ביותר של כל אחת מהמפלגות בהיסטוריה של מחוז אירי. בשנת 2016, הנשיא הנבחר דונלד טראמפ הודיע שלנגוורת'י יכהן בוועד המנהל של צוות המעבר שלו. לנגוורת'י היה תומך נלהב בקמפיין הנשיאותי של טראמפ. בשנת 2018, לנגוורת'י החל בקמפיין לראשות הוועדה הרפובליקנית של מדינת ניו יורק נגד יו"ר המדינה המכהן אד קוקס. ב-20 במאי 2019, לאחר שהיו"ר הרפובליקני של מחוז מונרו ביל רייליך הודיע על תמיכתו בלנגוורת'י, הודיע קוקס כי הוא מסיר את מועמדותו לכהונה חדשה כיו"ר. ב-1 ביולי 2019, לנגוורת'י מונה ליושב ראש הוועדה הרפובליקנית של מדינת ניו יורק. הוא היו"ר המדינה הצעיר ביותר בתולדות המפלגה. ביוני 2022, הודיע נציג כריס ג'ייקובס כי לא יתמודד לקדנציה נוספת בבית הנבחרים. הוא הכריז לאחר מכן על מועמדותו למושב, המייצג חלק ממחוז אירי ורוב המחוז הדרומי. הוא ניצח בפריימריז הרפובליקני ב-24 באוגוסט, כשניצח את קרל פלדינו. בבחירות הכלליות ניצח את המועמד הדמוקרטי מקס דלה פיה. הוא הושבע לתפקידו בראשית 2023. מדיה וקבצים בנושא ניק לנגוורת'י בוויקישיתוף אתר האינטרנט הרשמי של ניק לנגוורת'י (באנגלית) ניק לנגוורת'י, באתר המדריך הביוגרפי של הקונגרס של ארצות הברית (באנגלית) ניק לנגוורת'י The Associated Press, New York GOP formally taps Langworthy as new leader, syracuse, ‏2 ביולי 2019 (באנגלית)
Dish Network

Dish Network‏ או DISH- DIgital Sky Highway היא חברת תקשורת אמריקאית שמספקת טלוויזיה בתשלום ושירותי אינטרנט. מטא החברה ממקום בקולורדו. החברה נמצאת בבעלות מייסדה צ'רלי ארגן שביחד עם חברי משפחתו הם בעלי רוב המניות. בשנת 1980 צ'רלי ארגן הקים חברה בשם EchoStar השהייתה מפיצה שירותי טלוויזיה. בשנת 1992 היא קיבלה רישיון לאספקת שירותי טלוויזיה דרך לוויין ובדצמבר 1995 שוגר בהצלחה הלוויין EchoStar I. בשנת 1996 הוקם מותג DISH Network למכירת שירותי טלוויזיה בלוויין ללקוחות ביתיים. בינואר 2008 הוחלט לפצל טכנולוגיה ותשתית. בעקבות כך הוקמה DISH Network Corporation ו-EchoStar Corporation שהייתה אחראית על הצד הטכנולוגיה והלוויינים. ארגן נותר הנשיא של החברות. בשנת 2011 EchoStar רכשה חברה Hughes Communications תמורת 1.3 מיליארד $ ואיתה קיבלה תוספת של כ-1.4 מיליון לקוחות. בשנת 2011 רכשה מספר חברות שהיו על סף פשיטת רגל. רכישות אלו כללו בין היתר חברה בלוקבסטר. בשנת 2017 חלק מהתחומים שהיו באחריות DISH עברו ל-EchoStar. ב-8 באוגוסט 2023 הוכרז על איחוד מחדש של החברות. תהליך ארגון מחדש צפוי להסתיים בסוף 2023. מדיה וקבצים בנושא Dish Network בוויקישיתוף Dish Network, ברשת החברתית פייסבוק אתר האינטרנט הרשמי של Dish Network (באנגלית) אתר של EchoStar היסטוריה של שיגורים לוויינים פעילים (2022) Michael J. de la Merced, EchoStar in $1.3 Billion Deal for Hughes Communications, DealBook, ‏2011-02-14 (באנגלית) DISH Network Corporation and EchoStar Corporation to Combine, About DISH (באנגלית)
דון דייוויס

דונלד ג'ין דייוויס (באנגלית: Donald Gene Davis; נולד ב-29 באוגוסט 1971) הוא פוליטיקאי אמריקאי המכהן כחבר בבית הנבחרים של ארצות הברית מטעם מחוז הקונגרס הראשון של קרוליינה הצפונית מאז 2023. דייוויס, חבר המפלגה הדמוקרטית, ייצג את המחוז החמישי בסנאט של קרוליינה הצפונית משנת 2013 עד 2023. דייוויס נולד בעיירה סנו היל שבקרוליינה הצפונית. ב-1989 סיים את לימודיו בבית הספר התיכון מקארתור באירווינג, טקסס. הוא קיבל תואר ראשון במדעים במדעי החברה מאקדמיית חיל האוויר של ארצות הברית, ותואר שני במינהל עם התמחות במנהל כללי מאוניברסיטת מרכז מישיגן, ותואר שני באמנויות בסוציולוגיה עם ריכוז בנושאים חברתיים בפיתוח אזורי מאוניברסיטת מזרח קרולינה. הוא גם קיבל תואר דוקטור לחינוך במנהיגות חינוכית עם ריכוז במינהל להשכלה גבוהה מאוניברסיטת מזרח קרוליינה. דייוויס השלים קורסים בתוכנית השרים הממונה על ידי כנסיית תקווה חדשה, הכנסייה הפרסביטריאנית ארצות הברית של אמריקה. דייוויס נבחר לראשות העיר סנו היל בשנת 2001, וגם עמד בראש המפלגה הדמוקרטית של מחוז הקונגרס הראשון של המדינה. הוא הגיש בקשה לרוץ לבית הנבחרים של ארצות הברית במחוז הראשון ב-2004, אך נשר לפני הבחירות המקדימות. בשנת 2005 נבחר בשנית לראשות העיר. ב-1 באוקטובר 2007, הוא הכריז על תוכניות להגיש בקשה למחוז החמישי בסנאט של צפון קרוליינה. דייוויס היה אחד משישה מועמדים דמוקרטיים שהגישו מועמדות למושב שהחזיק הסנאטור הפורש ג'ון קר השלישי. הוא קיבל את מירב הקולות, 36%, בבחירות המקדימות ב-6 במאי 2008. מכיוון שלא קיבל את 40% מהקולות הנדרשים על מנת לזכות בפריימריז, הוא התמודד מול קתי טאפט בסיבוב שני. ב-24 ביוני 2008 זכה דייוויס במועמדות הדמוקרטית עם 63% מהקולות בשלב השני. הוא התמודד מול לואיס פאטה בבחירות נכלליות, ניצח ב-4 בנובמבר 2008 עם 53% מהקולות. כהונתו החלה ב-1 בינואר 2009. הוא המשיך לכהן ברציפות בסנאט ב-14 השנים הבאות. ב-1 בדצמבר 2021, הכריז דייוויס על מועמדותו לבית הנבחרים של ארצות הברית לאחר פרישתו של ג'. ק. באטרפילד. הוא זכה בפריימריז הדמוקרטי בבחירות 2022 עבור מחוז הקונגרס הראשון של צפון קרוליינה לאחר שניצח את הסנאטורית לשעבר אריקה ד' סמית'. בנובמבר 2022, דייוויס ניצח בבחירות הכלליות, כשניצח את המועמדת הרפובליקנית סנדי סמית'. הוא הושבע לתפקידו ב-3 בינואר 2023 והוא חבר השדולה השחורה בקונגרס. מדיה וקבצים בנושא דון דייוויס בוויקישיתוף אתר האינטרנט הרשמי של דון דייויס בבית הנבחרים האמריקאי (באנגלית) דון דייוויס, ברשת החברתית אקס (טוויטר) אתר האינטרנט האישי של באטרפילד (באנגלית) דון דייוויס, באתר המדריך הביוגרפי של הקונגרס של ארצות הברית (באנגלית) WITN Web Team, Davis wins Democratic primary for 1st Congressional District, https://www.witn.com, ‏2022-05-18 (באנגלית)
רון לבקוביץ

רון לבקוביץ (נולד ב-1957) הוא איש עסקים ובנקאי ישראלי המכהן כיו"ר דירקטוריון הבנק הבינלאומי משנת 2020, ממייסדי בית ההשקעות "אפסילון" ומנכ"ל משותף שלו לשעבר. לבקוביץ גדל בבת ים ושירת בסדיר ובמילואים. את השכלתו רכש מאוניברסיטת תל אביב, והוא בוגר תוכנית של בית הספר למנהל עסקים של אוניברסיטת הרווארד, ובעל תואר BA בכלכלה באוניברסיטת תל אביב. בשנת 1988 הקים יחד עם שמואל פרנקל ומנחם סלע את בית השקעות אפסילון. לאחר ששותפו מנחם סלע מכר את אחזקותיו בבית ההשקעות באמצע שנות ה־90, מכר גם לבקוביץ את המניות שלו בחברה לחברת כור בשנת 2010 מאוחר יותר התמזגה החברה יחד עם אקסלנס נשואה שרכשה את החברה. לבקוביץ היה גם דירקטור בחברות בבעלותו וכן שימש כדירקטור בקרן-שמש, ובקרנות נוספים, בנוסף לכך הוא גם מכהן כחבר ועדת השקעות בויצו ישראל, וחבר הוועדה המדעית המייעצת של בית חולים רמב"ם מדיטק כמו כן גם חבר באספה הכללית של אגודת ידידי בית החולים שיבא. בספטמבר 2020 דווח כי לבקוביץ ימונה ליו"ר הבנק הבינלאומי במקומה של היו"ר הקודמת אירית איזקסון שפרשה כמה חודשים קודם לכן. לבקוביץ נכנס לתפקיד, בשנת 2023 מינה מנכ"ל חדש לבנק בעקבות התפטרותה של המנכ"לית הקודמת סמדר ברבר צדיק. לבקוביץ גר בתל אביב ונשוי לחנה גולד-לבקוביץ, אשת עסקים ומהמייסדות של ערוץ 2, ולהם שלושה ילדים. הארץ, כור רכשה 50% מבית ההשקעות אפסילון לפי שווי חברה של 160 מיליון שקל , באתר TheMarker‏, 30 בינואר 2006 רון שטיין, ‏צדיק בינו מצא יו"ר קבוע חדש לבינלאומי: רון לבקוביץ, באתר גלובס, 8 בספטמבר 2020 גד ליאור, דירקטוריון הבינלאומי בחר באלי כהן לתפקיד מנכ"ל הבנק, באתר ynet, 13 באוגוסט 2023
תמחור בטפטוף

תמחור בטפטוף (באנגלית: Drip pricing) היא טקטיקת תמחור, הרווחת בעיקר בקמעונאות המקוונת, ובה חלק מהמחיר הסופי של מוצר או שירות מתגלה לצרכן רק בשלב מאוחר יותר בתהליך הקנייה. הטקטיקה מקשה על מנועי חיפוש ייעודיים להשוואת מחירים לבצע את עבודתם ובכך להשיג עבור הצרכנים מחירים נמוכים יותר כתוצאה מתחרות. תועלת כלכלית נוספת של השיטה, עבור החברות, טמונה בכך שהיא מאפשרת למשוך לקוחות באמצעות מחירים נמוכים לכאורה, כאשר בפועל המחיר הסופי גבוה יותר. עובדה זו מעוררת ביקורת בקרב צרכנים ובקרב רשויות הרגולציה במדינות שונות. במדינות האיחוד האירופי (האזור הכלכלי האירופי) יש חקיקה האוסרת על שימוש מטעה בתמחור בטפטוף וחובה להציג את העלויות הסופיות בפועל לצרכן בטרם ביצוע העסקה. וגם במדינות אחרות, דוגמת בריטניה, הותקנו תקנות וקיימים פיקוח ואכיפה כנגד חברות העושות שימוש מופרז בשיטה. תמחור בטפטוף נפוץ בענפי התעופה והמלונאות בשל העובדה שחבילות שירותים ומוצרים הנמכרים בענפים אלו מורכבים בדרך כלל מכמה סעיפים, שניתן לתמחר חלק מהם בנפרד מחוץ לחוזה הראשוני המוצג ללקוח. למשל בתשלום נפרד על כבודת יד, או דמי שירות שאינם כלולים מראש במחיר האירוח המוצג באתר החברה. תמחור דינמי Amelia Fletcher, Chief Economist, Office of Fair Trading (אנ'), Drip pricing: UK experience, 21 May 2012 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
עפולה עילית

עפולה עלית היא שכונה בחלקה הצפוני של העיר עפולה, לרגלי גבעת המורה וממערב לשכונת גבעת המורה. נוסדה בשנת 1950. עד שנות ה-70 של המאה ה-20 הייתה עפולה עילית קבוצת מעברות (ביחד עם גבעת המורה), ששימשו כבית זמני להמוני העולים שהגיעו לארץ, בעיקר ממדינות ערב. רבים מהעולים לישראל במבצע שלמה התיישבו בשכונה. כך, מספר התושבים בה גדל בעשרות אחוזים. במשך הזמן, התפתחה השכונה ובסוף שנות ה-80, החלו להגיע אליה עולים מקצוות ברית המועצות. מספר העולים בשנות ה-90 למקום הכפיל את עצמו, לאחר קריסת ברית המועצות. בעפולה עלית עצמה ישנם מספר שכונות: עפולה הצעירה - שכונה הנמצאת מערבית לעפולה עילית. בשנת 2020 השכונה החלה להתרחב משמעותית עם בניית מאות דירות חדשות, ובכך הפכה לשכונה חדשה. עפולה הירוקה - שכונה חדשה של וילות פרטיות ובניינים נמוכים. בשכונה נבנה פארק ענק, בתי כנסיות, גן לחינוך מיוחד, סמינר לבנות. הרחובות הראשים בשכונה הם רחוב יצחק שמיר וכביש החורשה, וב־2023 נפתח מקטע בעוקף עפולה המחבר את השכונה לכביש 65. כיום[דרושה הבהרה], מתגוררים בעפולה עילית כולה, כ-4,000 נפש. בשנת 2012 החלה הגירה גדולה של זוגות צעירים חרדים מחסידות ויז'ניץ לשכונת עפולה עילית שהגיעה לשיאה בשנת 2017 כאשר מאוכלסת שכונת עפולה עילית במשפחות חרדיות רבות. במהלך קיץ תשע"א בהוראת הרב שטיינמן נפתחה ישיבה בשם "הישיבה הגדולה עפולה". הפרויקט הבא: יוקם פארק ענק בשכונת 'עפולה הירוקה' באתר עיריית עפולה
קויה מבאה

קויה אריסטיד מבאה (בצרפתית: Kouya Aristide Mabea; נולד ב-23 באוקטובר 1998) הוא כדורגלן איבוארי המשחק בעמדת המגן השמאלי בהפועל ראשון לציון. מבאה התחיל את הקריירה שלו במחלקת הנוער של ארמיי מליגת העל של חוף השנהב. בשנת 2017 הצטרף למחלקת הנוער של ויטוריה דה גימארייש. ב-14 באוגוסט 2020 מבאה חתם בווסטרלו מהליגה הבלגית השנייה. ב-23 באוגוסט ערך את הופעת הבכורה שלו בקבוצה בתיקו 0-0 נגד לירסה. ב-14 ביולי 2023 הצטרף להפועל חדרה מליגת העל. ב-26 באוגוסט ערך את הופעת הבכורה שלו בקבוצה בהפסד 3-0 להפועל באר שבע. ב-5 בפברואר 2024 חתם בהפועל ראשון לציון. וסטרלו הליגה הבלגית השנייה: 2021/2022 קויה מבאה, באתר Transfermarkt קויה מבאה, באתר Soccerway קויה מבאה, באתר WorldFootball.net קויה מבאה, באתר FootballDatabase.eu תומר חבז, ‏פרסום ראשון: קויה מבאה חתם בהפועל חדרה, באתר ONE‏, 14 ביולי 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קויה מבאה".
ליגת העל הקפריסאית

ליגת העל הקפריסאית (ביוונית: Παγκύπριο Πρωτάθλημα Α΄ Κατηγορίας) היא ליגת הכדורגל הבכירה בקפריסין. כיום, הליגה כוללת בתוכה 14 קבוצות. בתום כל עונה שלוש הקבוצות הנמצאות בתחתית הטבלה יורדות לליגה הקפריסאית השנייה, ואילו שלוש הקבוצות הנמצאות בראש טבלת הליגה הקפריסאית השנייה עולות לליגת העל הקפריסאית. בתום כל עונה, הקבוצה הזוכה באליפות הליגה מעפילה לשלב המוקדמות השלישי של ליגת האלופות. זוכת הגביע הקפריסאי מעפילה לסיבוב הפלייאוף של הליגה האירופית, סגנית אלופת קפריסין ומקום 3 בליגה הקפריסאית מעפילות לסיבוב המוקדמות השני של הטורניר. אם זוכת הגביע היא גם אלופת הליגה אז סגנית מחזיקת הגביע מעפילה לסיבוב הפלייאוף של הליגה האירופית, ואילו אם זוכת הגביע היא סגנית האלופה, אז גם הקבוצה במקום הרביעי בטבלה מעפילה לסיבוב המוקדמות השני של הליגה האירופית. רמתה של ליגת העל הקפריסאית, שנחשבה חלשה ושולית למדי עד סוף המאה העשרים, עלתה בהדרגה בעקבות הצטרפות שחקנים זרים רבים מאירופה ומרחבי העולם, ובעקבות השקעה כספית רבה יותר. קבוצות מקפריסין החלו להעפיל לשלב הבתים בליגת האלופות, ובעונת 2011/2012 אף הגיעה אפואל ניקוסיה לרבע הגמר בטורניר זה, הנחשב לאחד היוקרתיים בכדורגל העולמי. להלן הקבוצות המשתתפות בליגת העל הקפריסאית לעונת 2023/2024: קבוצה המסומנת בכתב מודגש זכתה בגביע הקפריסאי באותה העונה והשלימה דאבל מקומי. הליגה הושעתה בגלל מלחמת העולם השנייה ליגה הוקפאה עקב התפרצות נגיף הקורונה, לאחר מכן ננטשה ולא הוכרזה אלופה מדיה וקבצים בנושא ליגת העל הקפריסאית בוויקישיתוף אתר האינטרנט הרשמי של ליגת העל הקפריסאית (ביוונית ובאנגלית) התאחדות הכדורגל הקפריסאית רשימת האלופות בליגה הקפריסאית באתר RSSF הלנה סמית', הגרדיאן, מכוניות מתפוצצות, איומים ברצח ושופטים מכורים: ליגת הכדורגל בקפריסין היא הליגה המושחתת בעולם, באתר הארץ, 8 בספטמבר 2016
טוני גומש

טוני קורייה גומש (בפורטוגזית: Toni Correia Gomes; נולד ב-16 בנובמבר 1998 בביסאו שבגינאה ביסאו) הוא כדורגלן מגינאה ביסאו המשחק בעמדת קשר הכנף בקבוצת סאנגנם מהליגה השנייה של קוריאה הדרומית ובנבחרת גינאה ביסאו. גומש גדל במחלקת הנוער של ליברפול. בעונת 2017/2018 הושאל לפורסט גרין רוברס מהפוטבול ליג השנייה, במדיה ערך תשע הופעות ליגה. בהמשך שיחק בארוקה מהליגה הפורטוגלית השנייה, ובקבוצות חרס אל-חודוד וטלאא'ע אל-ג'יש מליגת העל המצרית. בין השנים 2021–2022 שיחק גומש בקבוצות מנמנספור וטוזלספור מליגת המשנה הטורקית. ב-16 באוגוסט 2022 חתם בזירה מליגת העל האזרית. בעונתו הראשונה במועדון ערך 24 הופעות ליגה, בהן הבקיע שלושה שערים. ב-17 בנובמבר 2022 ערך גומש את הופעת הבכורה שלו בנבחרת גינאה ביסאו, בהפסד 3-1 לנבחרת גבון במשחק ידידות. טוני גומש, באתר Transfermarkt טוני גומש, באתר Soccerway טוני גומש, באתר WorldFootball.net טוני גומש, באתר National Football Teams טוני גומש, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טוני גומש".
מרידיאן (סדרת לוויינים)

מרידיאן (ברוסית:Меридиан) היא סדרת לווייני ריגול שפותחה ברוסיה ושיגוריה נמשכים גם כיום. הלוויינים פותחו במערכות המידע הלווייניות רשטניוב בהזמנת משרד ההגנה של רוסיה אך מיועדים גם לצרכים אזרחיים. פיתוח הלוויין החדש החל בסוף שנות ה-80 של המאה ה-20. תחילה הפיתוח בוצע בחברת "פוליוט" בעיר אומסק. גרסה זו לא הגיע לשלב מתקדם וכאשר הפרויקט עבר ל"מערכות המידע הלווייניות רשטניוב" הם התחילו את התכנון הרעיוני מהתחלה. לאחר בדיקה מחודשת של עקרונות התכנון הוחלט שלוויין חדש תחליף את מערכות של לווייני מולניה ולוויינים שמשרתים מערכות ניווט לווייני ציקדה וציקלון. כמו כן הם היו צריכים לעבוד מצד לוויינים מסדרה רדוגה 1M. לווייני הסדרה פותחו על בסיס לוויינים שהיו מיועדים למערכת גלונאס. הם מצוידים במדחפים לשינוי מסלול ופאנל סולארי בהספק 3000 וא"ט. משקל הלוויין הוא כ-2,000 ק"ג. על הלוויינים הותקנו 3 משיבים. הלוויינים שוגרו מקוסמודרום פלסצק בעזרת משגר מדגם סויוז 2.1B. כולם פועלים במסלול מולניה. הלוויינים נשלטים על ידי מרכז בקרה של חיל האוויר והחלל של רוסיה בעיר קרסנוזנאמנסק. אורך חיים המתוכנן של הלוויין הוא כ-7 שנים. הלוויין הראשון נאבד זמן קצר לאחר ההפעלה. הלוויין השני שוגר למסלול לא מתוכנן ולא היה ניתן לנצל אותו בהתאם למטרות המתוכננות. בשנת 2019 החל שיגור לוויינים מהדור השני. דור זה כולל 3 לוויינים פעילים וידוע על הזמנה של לוויינים נוספים. תיאור הלוויינים תיאור הלוויים ושיגורים תיאור הלוויינים תיאור הלוויין (ברוסית)
Castles

"Castles" הוא סינגל של הזמרת-יוצרת הבריטית, פרייה ריידינגס. השיר יצא ב-30 במאי 2019 בהוצאת חברות התקליטים Good Soldier Songs וקפיטול רקורדס, כסינגל החמישי מתוך אלבום האולפן הראשון שלה, Freya Ridings. השיר נכתב על ידי פרייה ריידינגס ודן ניגרו, והופק על ידי דן ניגרו, איב רוטמן, מארק קרו ודן פרידי. נכון לאוגוסט 2023, השיר הושמע למעלה מ-36 מיליון פעמים ביוטיוב, ולמעלה מ-226 מיליון פעמים בספוטיפיי. מידע על הסינגל "Castles" באתר מיוזיק בריינז מידע על היצירה "Castles" באתר Discogs מילות השיר "Castles" באתר Genius סרטון השיר "Castles" באתר יוטיוב Freya Ridings - Castles (Official Video), ארכיון מ-2019-07-22, נבדק ב-2023-08-21 Castles, 2019-05-30, ארכיון מ-2021-11-29, נבדק ב-2023-08-21 Castles (Acoustic), 2019-07-05, ארכיון מ-2021-03-16, נבדק ב-2023-08-21 Castles (Sam Feldt Remix), 2019-08-02, ארכיון מ-2023-03-21, נבדק ב-2023-08-21 "Hot Modern AC Future Releases". נבדק ב-12 באוגוסט 2019. {{cite web}}: (עזרה) "Triple A (AAA) Future Releases". נבדק ב-15 בספטמבר 2019. {{cite web}}: (עזרה)
תקן ביקורת 300

תקן ביקורת 300 – תכנון הביקורת הוא תקן ביקורת שפורסם על ידי לשכת רואי החשבון בישראל ועוסק בנושא תכנון עבודת הביקורת על דוחות כספיים של גוף מבוקר. בהתאם לכך, התקן קובע כי על רואה החשבון המבקר לתכנן מבעוד מועד את תוכניות הביקורת על הדוחות הכספיים של המבוקר, תוך התייחסות להכרת הפעילות של הגוף המבוקר, הבנת המערכת החשבונאית והבקרה הפנימית של המבוקר, נוהלי הביקורת שייושמו, פיקוח וניהול הביקורת ועוד. כמו כן, על רואה החשבון לתעד את תוכנית הביקורת ולציין מתי היה צורך בהגדלת היקף הביקורת לאחר התחלתה. התקן גם מציין שככל שהביקורת נערכת לראשונה, ייתכן והביקורת תהיה רחבה יותר והדבר צריך לבוא לידי ביטוי בתכנון הביקורת. התקן פורסם בשנת 2001 כתקן ביקורת 74 ומספורו שונה בשנת 2018 כחלק מהליך הקודיפיקציה של תקני הביקורת של לשכת רואי החשבון. כמו כן, התקן מבוסס על תקן ביקורת בינלאומי ISA 300 של הפדרציה הבינלאומית של רואי החשבון (IFAC) תוך התאמה לישראל. תקן ביקורת 300, באתר לשכת רואי החשבון תקן ISA 300 באתר של הפדרציה הבינלאומית של רואי החשבון ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
תומאס באלוג, ברון באלוג

הברון תומאס באלוג (באנגלית: Thomas, Lord B. of Hampstead; תומאס, לורד ב. של המפסטד; בהונגרית: Balogh Tamás; בודפשט, 2 בנובמבר 1905 – לונדון, 20 בינואר 1985) היה כלכלן יהודי-אנגלי יליד הונגריה, פוליטיקאי כלכלן, שר בממשלת ברטניה, חבר בבית הלורדים, חבר כבוד באקדמיה ההונגרית למדעים (1979). טמאש באלוג נולד במשפחה יהודית בבודפשט, הונגריה, כבנו של אמיל באלוג (1872–1963), מהנדס, סגן המנהל הכללי של "תאגיד התחבורה של הבירה בודפשט" (BSzKRT) ושל אווה לוי (1879–1954). דודיו (מצד אמו) היו בלה לוי (1873–1959) עורך דין וסופר המשפטי ולאיוש לוי (1875–1961) רופא פנימי ומנהל בית חולים. הוא סיים את לימודיו בגימנסיה הראשית של המכון המלכותי להכשרת מורים בהונגריה (1923), וקיבל דוקטורט במדע המדינה באוניברסיטת פאזמאן פטר בבודפשט (שמה היום אוניברסיטת אטווש לוראנד). הוא השלים את לימודיו בברלין (1927) ובאוניברסיטת הרווארד. בשנים 1927–1928 הוא למד על מלגה של "המכון ההונגרי" בברלין. בין 1928 לבין 1930 הוא היה בעל מלגה של קרן רוקפלר. הוא חי באנגליה משנת 1930. בין השנים 1931–1939 עבד כפקיד בנק בז'נבה. בין השנים 1938–1942 עבד במכון הלאומי למחקר כלכלי. מ-1939 הוא היה מורה בבייליול קולג' באוקספורד. מ-1945 הוא הרצה על כלכלה באוניברסיטת אוקספורד. בין 1950 לבין 1964 ומ-1970 היה חבר בוועדה הכלכלית והפיננסית של מפלגת הלייבור הבריטית. בין השנים 1964 לבין 1968 היה יועץ כלכלי לממשלת בריטניה. בשנים 1974–1975 היה שר לאנרגיה בממשלת בריטניה. הוא היה מרצה אורח במספר אוניברסיטאות מערביות, חבר בוועדות ובאגודות כלכליות בינלאומיות ומחברן של יצירות כלכליות חשובות. בשנת 1968, מלכת אנגליה מינתה אותו ללורד לימי חייו. בשנת 1979 העניקה לו אוניברסיטת קרל מרקס לכלכלה תואר דוקטור לשם כבוד. ההיסטוריה של הידרדרות המטבע הגרמני (בודפשט, 1928) Studies in Financial Organization (קיימברידג', 1947) משבר הדולר (The Dollar Crisis), סיבות ותרופה (אוקספורד, 1949) Germany: An Experiment in "Planning" by the "Free" Price Mechanism (Oxford, 1950) The Economics of Poverty (לונדון, 1960) Some Aspects of Economic Growth of Underdeveloped Areas (ניו דלהי, 1961, 1962) Planning and Progress: A Strategy for Labor (לונדון, 1963) שותפים לא שווים (Unequal partners) (אוקספורד, 1963) ההשפעה הכלכלית של מוסדות מוניטריים ומסחריים ממוצא אירופי באפריקה (The Economic Impact of Monetary and Commercial Institutions of a European Origin in Africa) (1964) Unequal Partners (לונדון, 1966) משבר בשירות המדינה (Crisis in the Civil Service) (1968) עבודה ואינפלציה (Labour and Inflation) (לונדון, 1971) Fact and Fancy in International Economic Relations (אוקספורד-ניו יורק 1971, 1975) חוסר הרלוונטיות של כלכלה קונבנציונלית (The Irrelevance of Conventional Economics)(1982) לקסיקון ספרותי מערב הונגרי וביבליוגרפיה Magyar életrajzi lexikon IV: 1978–1991 (לקסיקון ביוגרפי הונגרי. עורכת ראשית אגנש קניירש). ISBN 963-05-6422-X Iskolai értesítők, Budapest - Magyar Királyi Tanárképző Intézet gyakorló főgimnáziuma, 1922/1923
בארי סילקמן

בארי סילקמן (נולד ב-29 ביוני 1952), הוא כדורגלן עבר אנגלי-יהודי וסוכן כדורגל בהווה, ששיחק כקשר ב-11 מועדונים כולל במנצ'סטר סיטי ב-1979 ובלייטון אוריינט בין השנים 1981 ל-1985. הוא זכה במדליית זהב כשחקן כדורגלן במכביה, וכיום הוא עובד כסוכן שחקנים וסקאוט מוכר שעבד עם כדורגלנים מוכרים, כגון: מארק שוורצר, לוקאס ניל, דמבה בה ותומאס היצלסברגר. הוא אף היה שותף בייצוגם של הכדורגלנים אייל ברקוביץ’ ואיגביני יעקובו יחד עם פיני זהבי. סילמן נולד בסטפני, לונדון, בשנת 1952. הוא התחיל את הקריירה שלו בוימבלדון, לפני שעבר לברנט והרדפורד סיטי. ב-1976, הוא עבר להרפורד יונייטד, שם בילה כ-2 עונות. בשנת 1976 הוא הוחתם על ידי קריסטל פאלאס, תחת המאמן טרי ונבלס. שם הוא שיחק באופן קבוע עבור פאלאס במשך שתי עונות. בשנת 1979, הוחתם סילמן על ידי המאמן מלקולם אליסון לקבוצת מנצ'סטר סיטי. הוא ערך כ-21 הופעות עבור סיטי. סילקמן שיחק במדי מכבי תל אביב בעונת 1979/1980 בהשאלה. הוא ערך 7 הופעות ליגה עבור המועדון, אך שוחרר ממנצ'סטר סיטי לאחר סיום השאלתו בסוף העונה. לאחר מכן, שיחק סילמן בקבוצות מקומיות, כגון: ברנטפורד ולייטון אוריינט. הוא פרש ממשחק פעיל בשנת 1988. בנובמבר 2018, סילקמן מונה לזמן קצר למאמן של הקבוצה האנגלית סטיינס טאון, עד שעזב את המועדון בשל ההתאחדות לכדורגל שסברה שהתפקיד מייצג ניגוד עניינים עם עבודתו כסוכן. הוא אימן את נבחרת הכדורגל של בריטניה במשחקי המכביה 2013 בישראל. בארי סילקמן, באתר FootballDatabase.eu פרופיל, באתר TransferMarkt Top 10 influential football agents – from Pere Guardiola to Jorge Mendes, metro David Clayton, [https://www.mancity.com/features/lsilkandspiel Silk and Spiel: The Barry Silkman Story], mancity Silkman to coach Team GB 45's at 2013 Maccabiah, thejc